Onderwerp: Vrou geslaan, gebyt, verkrag Fri Feb 12, 2010 6:11 pm
Johannesburg - "Hulle het haar stukkend geskeur. As my hond besig was om my kind te byt, sal ek nie aan die hond kan doen wat hulle aan my vrou gedoen het nie,” het die man van ’n verkragtingslagoffer Donderdag vertel.
Die 34-jarige vrou van Witfield in Boksburg aan die Oos-Rand was Woensdagoggend alleen tuis toe vier werkers wat besig was om ’n grasdak op te sit, haar glo oorval het.
“Die voorman van die vier het so 12:00 se kant kom klop en vra sy moet iets kom kyk. Toe sy die deur oopmaak het al vier haar gegryp,” het die slagoffer se tannie Donderdag by die huis vertel.
Lede van die Boksburg-Noord-polisie het die ander drie verdagtes Donderdag in die vroeë oggendure in hegtenis geneem, het konst. Cathy Meyer, polisiewoordvoerder, gesê.